CELEX: 32012D0253
Language: lv
Date: 2012-05-10 00:00:00
Title: 2012/253/ES: Komisijas Īstenošanas lēmums ( 2012. gada 10. maijs ), ar ko groza Padomes Direktīvas 2004/68/EK II pielikumu attiecībā uz galvenajiem vispārīgajiem kritērijiem, kuri jāizpilda, lai teritoriju varētu uzskatīt par brīvu no infekciozā katarālā drudža (izziņots ar dokumenta numuru C(2012) 2978)  Dokuments attiecas uz EEZ

12.5.2012   
            
            
               LV
            
            
               Eiropas Savienības Oficiālais Vēstnesis
            
            
               L 125/51
            
         KOMISIJAS ĪSTENOŠANAS LĒMUMS
   (2012. gada 10. maijs),
   ar ko groza Padomes Direktīvas 2004/68/EK II pielikumu attiecībā uz galvenajiem vispārīgajiem kritērijiem, kuri jāizpilda, lai teritoriju varētu uzskatīt par brīvu no infekciozā katarālā drudža
   (izziņots ar dokumenta numuru C(2012) 2978)
   (Dokuments attiecas uz EEZ)
   (2012/253/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2004. gada 26. aprīļa Direktīvu 2004/68/EK, ar ko nosaka dzīvnieku veselības noteikumus par dažu nagaiņu sugu dzīvu dzīvnieku importu un tranzītu caur Kopienu, groza Direktīvas 90/426/EEK un 92/65/EEK un atceļ Direktīvu 72/462/EEK (1), un jo īpaši tās 13. panta 2. punkta b) apakšpunktu,
   tā kā:
   
               (1)
            
            
               Direktīvā 2004/68/EK ir noteiktas dzīvnieku veselības prasības attiecībā uz dažu minētās direktīvas I pielikumā uzskaitīto nagaiņu sugu dzīvu dzīvnieku importu Savienībā un tranzītu caur Savienību.
            
         
               (2)
            
            
               Saskaņā ar minēto direktīvu nagaiņu sugu dzīvu dzīvnieku imports Savienībā vai tranzīts caur Savienību ir atļaujams tikai no trešām valstīm, kas iekļautas sarakstā vai sarakstos, kurus izveido un groza saskaņā direktīvā minēto procedūru.
            
         
               (3)
            
            
               Dzīvu nagaiņu imports Savienībā ir atļaujams tikai tad, ja apstiprinātā trešā valsts sniedz garantiju, ka attiecīgie dzīvnieki tiek sūtīti no teritorijas, kura saskaņā ar Direktīvas 2004/68/EK II pielikumā minētajiem galvenajiem vispārīgajiem kritērijiem ir brīva no slimībām un kurā ir jābūt aizliegtam ievest dzīvniekus, kas vakcinēti pret minētajā pielikumā uzskaitītajām slimībām.
            
         
               (4)
            
            
               Infekciozais katarālais drudzis ir iekļauts Direktīvas 2004/68/EK II pielikumā. Saskaņā ar minēto pielikumu attiecībā uz visām dzīvnieku sugām, izņemot Suidae dzimtas dzīvniekus, teritorija ir uzskatāma par brīvu no infekciozā katarālā drudža, ja tajā pēdējo divpadsmit mēnešu laikā nav reģistrēts neviens minētās slimības gadījums un nav veikta vakcinācija, kā arī ir nodrošināta atbilstoša Culicoides populācijas kontrole.
            
         
               (5)
            
            
               Pēdējos gados līdz ar jaunas tehnoloģijas ieviešanu ir pieejamas tādas “inaktivētas vakcīnas” pret infekciozo katarālo drudzi, kuras nerada vakcīnas vīrusa nevēlamas cirkulācijas risku nevakcinētu liellopu, aitu un kazu vidū. Ir plaši atzīts, ka vakcinācija ar inaktivētām vakcīnām Savienībā ir labākais infekciozā katarālā drudža kontroles un klīniskās saslimšanas profilakses līdzeklis.
            
         
               (6)
            
            
               Attiecīgi Padomes 2000. gada 20. novembra Direktīva 2000/75/EK, ar ko paredz īpašus noteikumus infekciozā katarālā drudža kontrolei un apkarošanai (2), nesen tika grozīta ar Eiropas Parlamenta un Padomes Direktīvu 2012/5/ES (3), lai nodrošinātu, ka inaktivētās vakcīnas tiek izmantotas visā Eiropas Savienībā.
            
         
               (7)
            
            
               Ņemot vērā progresējošo epidemioloģisko situāciju attiecībā uz infekciozo katarālo drudzi un tiecoties nodrošināt atbilstību Pasaules Dzīvnieku veselības organizācijas (OIE) standartiem, nesen tika grozīta Komisijas 2007. gada 26. oktobra Regula (EK) Nr. 1266/2007 par Padomes Direktīvas 2000/75/EK īstenošanas noteikumiem dažu uzņēmīgu sugu dzīvnieku kontrolei, monitoringam, uzraudzībai un pārvietošanās ierobežojumiem saistībā ar infekciozo katarālo drudzi (4). Līdz ar to ES standartos ir paredzēts, ka teritorija ir uzskatāma par brīvu no infekciozā katarālā drudža, ja tajā vismaz pēdējo divu gadu laikā nav konstatēta vīrusa cirkulācija. Tāpēc attiecīgi būtu jāgroza Direktīvas 2004/68/EK II pielikumā minētais divpadsmit mēnešu laikposms.
            
         
               (8)
            
            
               Direktīva 2000/75/EK un Regula (EK) Nr. 1266/2007 attiecas uz tādu nagaiņu sugu dzīvu dzīvnieku pārvietošanu Savienības teritorijā, kas ir uzņēmīgas pret infekciozo katarālo drudzi. Ir lietderīgi nodrošināt, ka galvenie vispārējie kritēriji, pēc kuriem nosaka, ka trešās valsts teritorija ir uzskatāma par brīvu no infekciozā katarālā drudža, kā izklāstīts Direktīvas 2004/68/EK II pielikumā, tiktu saskaņoti ar Savienībā piemērojamām prasībām.
            
         
               (9)
            
            
               Tāpēc attiecīgi būtu jāgroza Direktīvas 2004/68/EK II pielikums.
            
         
               (10)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Direktīvas 2004/68/EK II pielikumā ierakstu par infekciozo katarālo drudzi aizstāj ar šādu:
   
      
                  “Infekciozais katarālais drudzis
               
               
                  pēdējo 24 mēnešu laikā nav reģistrēts neviens slimības gadījums un nav veikta vakcinācija, kā arī ir nodrošināta atbilstoša Culicoides populācijas kontrole
               
               
                  Visas sugas, izņemot Bos, Bison, Bubalus, Ovis un Capra ģinšu un Suidae dzimtas sugas”
               
            
   2. pants
   Šis lēmums ir adresēts dalībvalstīm.
   
      Briselē, 2012. gada 10. maijā
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 139, 30.4.2004., 321. lpp.
   
      (2)  OV L 327, 22.12.2000., 74. lpp.
   
      (3)  OV L 81, 21.3.2012., 1. lpp.
   
      (4)  OV L 283, 27.10.2007., 37. lpp.